
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«25» лістапада   2022 г.
	        № 173
	г. Бішкек




Аб унясенні змяненняў у тэхнічны рэгламент 
Мытнага саюза «Аб бяспецы харчовай прадукцыі» 
(ТР МС 021/2011)

У адпаведнасці з артыкулам 52 Дагавора аб Еўразійскім эканамічным саюзе ад 29 мая 2014 года і пунктам 29 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Унесці ў тэхнічны рэгламент Мытнага саюза «Аб бяспецы харчовай прадукцыі» (ТР МС 021/2011), прыняты Рашэннем Камісіі Мытнага саюза ад 9 снежня 2011 г. № 880, змяненні згодна з дадаткам.
2. Прасіць Урад Расійскай Федэрацыі забяспечыць распрацоўку міждзяржаўнага стандарту «Кандытарскія вырабы і паўфабрыкаты кандытарскай вытворчасці. Тэрміны і азначэнні».
3. Прасіць Урад Рэспублікі Беларусь забяспечыць: 
а) перагляд ДАСТ 34383–2018 «Шакаладная, кандытарская і тлушчавая глазуры і масы для фармавання. Агульныя тэхнічныя ўмовы»;
б) падрыхтоўку для прыняцця ва ўстаноўленым парадку змяненняў у тэхнічны рэгламент Мытнага саюза «Аб бяспецы харчовай прадукцыі» (ТР МС 021/2011) у частцы ўстанаўлення патрабаванняў да шакаладнай глазуры і яе ідэнтыфікацыйных прыкмет пасля ўступлення ў сілу на тэрыторыях усіх дзяржаў – членаў Еўразійскага эканамічнага саюза міждзяржаўных стандартаў, указаных у пункце 2 гэтага Рашэння і падпункце «а» гэтага пункта.
4. Гэта Рашэнне ўступае ў сілу па сканчэнні 210 дзён з даты яго афіцыйнага апублікавання.

Члены Савета Еўразійскай эканамічнай камісіі:

ДАДАТАК
да Рашэння Савета
Еўразійскай эканамічнай камісіі
ад 25 лістапада 2022 г. № 173 


ЗМЯНЕННІ, 
якія ўносяцца ў тэхнічны рэгламент Мытнага саюза
«Аб бяспецы харчовай прадукцыі» (ТР МС 021/2011)

1. Главу 1 дапоўніць артыкулам 61 наступнага зместу:
«Артыкул 61. Асобныя патрабаванні і ідэнтыфікацыйныя прыкметы, якія ўстанаўліваюцца для шакаладу, шакаладных вырабаў, шакаладнай глазуры, шакаладнай масы і какава-прадуктаў
Шакалад, шакаладныя вырабы, шакаладная глазура, шакаладная маса і какава-прадукты павінны адпавядаць асобным патрабаванням і мець ідэнтыфікацыйныя прыкметы згодна з дадаткам 11.».
2. У раздзеле 1.4 табліцы 1дадатку 2:
а) у пазіцыі «Колькасць мезафільных аэробных і факультатыўна анаэробных мікраарганізмаў, КУА/г, не больш за»: 
у радку «5 x 103» словы «Шакалад дыябетычны;» выключыць;
[bookmark: OLE_LINK1]у радку «1 x 104» словы «Шакалад звычайны і дэсертны без дабавак» замяніць словамі «Шакалад без дабавак: горкі, цёмны, звычайны, салодкі»;
у радку «5 x 104» словы «Шакалад з дабаўкамі, з начынкамі і цукеркі тыпу «Асарці», пліткі кандытарскія» замяніць словамі «Шакалад з дабаўкамі: горкі, цёмны, звычайны, салодкі; Шакалад з дабаўкамі і без дабавак: малочны, экстрамалочны, белы; Шакалад з начынкамі; Цукеркі тыпу «Асарці»; Пліткі кандытарскія; Глазуры шакаладная, кандытарская і тлушчавая, якія выпускаюцца ў абарачэнне»;
у радку «1 x 105» слова «таварны» замяніць словамі «для рэалізацыі ў рознічным гандлі, у сетцы арганізацый грамадскага харчавання»;
б) у пазіцыі «Бактэрыі групы кішэчных палачак (каліформы), не дапускаюцца ў масе прадукту г (см3)»:
у радку «0,1» пасля слоў «цукеркі тыпу «Асарці» дапоўніць словамі «, пліткі кандытарскія, глазуры шакаладная, кандытарская і тлушчавая, якія выпускаюцца ў абарачэнне»;
у радку «0,01» словы «таварны, для прамперапрацоўкі» выключыць;
в) у пазіцыі «Плесні, КУА/г, не больш за»:
у радку «50»:
словы «Шакалад: звычайны і дэсертны без дабавак» замяніць словамі «Шакалад без дабавак: горкі, цёмны, звычайны, салодкі»;
слова «дыябетычны;» выключыць;
у радку «100» словы «Шакалад і цукеркі шакаладныя» замяніць словамі «Шакалад з дабаўкамі: горкі, цёмны, звычайны, салодкі; Шакалад без дабавак і з дабаўкамі: малочны, экстрамалочны, белы; Цукеркі тыпу «Асарці»; Пліткі кандытарскія; Глазуры шакаладная, кандытарская і тлушчавая, якія выпускаюцца ў абарачэнне»;
г) у пазіцыі «Дрожджы, КУА/г, не больш за»: 
у радку «50»:
пасля слоў «пліткі кандытарскія» дапоўніць словамі «, глазуры шакаладная, кандытарская і тлушчавая, якія выпускаюцца ў абарачэнне»; слова «дыябетычны;» выключыць;
у радку «100» словы «таварны, для прамперапрацоўкі» выключыць.
3. Дапоўніць дадаткам 11 наступнага зместу:
«Дадатак 11
да тэхнічнага рэгламенту
Мытнага саюза
«Аб бяспецы харчовай прадукцыі»
(ТР МС 021/2011)

Асобныя патрабаванні і ідэнтыфікацыйныя прыкметы, якія ўстанаўліваюцца для шакаладу, шакаладных вырабаў, шакаладнай глазуры, шакаладнай масы і какава-прадуктаў

1. Да шакаладу, шакаладнай масы і какава-прадуктаў прад’яўляюцца наступныя патрабаванні: 
а) для вытворчасці шакаладу, шакаладнай масы і какава-прадуктаў не дапускаецца выкарыстоўваць алеі (тлушчы), якія адрозніваюцца ад какава-алею, і алеятлушчавую прадукцыю, за выключэннем выпадкаў, указаных у падпунктах «б» і «в» гэтага пункта;
б) для вытворчасці шакаладу і шакаладнай масы дапускаецца выкарыстоўваць, не змяншаючы ўказаныя ў пункце 2 гэтага дакумента мінімальныя значэнні ўтрымання какава-алею і агульнага сухога астатку какавы, эквіваленты какава-алею і (або) паляпшальнікі какава-алею SOS-тыпу, сумарная масавая доля якіх ва ўказанай харчовай прадукцыі без уліку дабаўленых у адпаведнасці з падпунктам «г» гэтага пункта харчовых інгрэдыентаў не павінна перавышаць 5 працэнтаў;
в) для вытворчасці шакаладу і шакаладнай масы не дапускаецца выкарыстоўваць жывёльныя тлушчы, за выключэннем малочнага тлушчу;
г) дабаўленне ў шакалад і шакаладную масу харчовых інгрэдыентаў, за выключэннем цукроў, падсалоджвальнікаў і харчовых інгрэдыентаў, якія вызначаюць ідэнтыфікацыйныя прыкметы ўказанай харчовай прадукцыі, прадугледжаныя пунктам 2 гэтага дакумента, дапускаецца ў колькасці 40 працэнтаў і менш ад масы ўказанай харчовай прадукцыі;
д) для вытворчасці шакаладу, шакаладнай масы і какава-прадуктаў не дапускаецца выкарыстоўваць араматызатары, якія імітуюць смак і (або) арамат шакаладу або какава-прадуктаў.
Акрамя гэтага, для вытворчасці малочнага, экстрамалочнага і белага шакаладу, малочнай, экстрамалочнай і белай шакаладнай масы, іншых відаў шакаладу і шакаладнай масы, якія ўтрымліваюць у сваім складзе малочныя прадукты, не дапускаецца выкарыстоўваць араматызатары, якія імітуюць смак і (або) арамат малака або вяршкоў, малочнага тлушчу;
е) фізіка-хімічныя паказчыкі шакаладу з начынкамі і шакаладу з дабаўкамі, якія аддзяляюцца (цэлымі або драблёнымі арэхамі, арахісам, цукатамі, разынкамі, паветранымі крупамі і іншымі харчовымі інгрэдыентамі, якія аддзяляюцца) вызначаюць без уліку начынкі і дабавак, якія аддзяляюцца. 
2. Шакалад, шакаладныя вырабы, шакаладная маса і какава-прадукты маюць наступныя ідэнтыфікацыйныя прыкметы:
а) да шакаладу адносяць горкі (або чорны), цёмны, звычайны, салодкі, малочны, экстрамалочны, белы шакалад, шакалад з начынкай і шакалад у парашку, да шакаладных вырабаў – кандытарскія вырабы, якія ўтрымліваюць 25 працэнтаў і больш састаўной часткі шакаладу, якая аддзяляецца, ад агульнай масы вырабу, да какава-прадуктаў – какаву цёртую, какава-алей, какава-парашок, какава-крупкі і какава-жамерыны.
Да састаўной часткі шакаладу, якая аддзяляецца ў шакаладных вырабах, адносяць шакаладную масу (горкую (або чорную), цёмную, звычайную, салодкую, малочную, экстрамалочную, белую) або шакалад (горкі (або чорны), цёмны, звычайны, салодкі, малочны, экстрамалочны, белы);
б) ідэнтыфікацыйныя прыкметы і патрабаванні для шакаладнай масы ідэнтычныя патрабаванням да адпаведнага віду шакаладу, устаноўленым тэхнічным рэгламентам Мытнага саюза «Аб бяспецы харчовай прадукцыі» (ТР МС 021/2011), прынятым Рашэннем Камісіі Мытнага саюза ад 9 снежня 2011 г. № 880;
в) горкі (або чорны) шакалад павінен утрымліваць 55 працэнтаў і больш агульнага сухога астатку какавы, у тым ліку 33 працэнты і больш какава-алею. Калі ўказаная колькасць какава-алею забяспечана за кошт какавы цёртай, то горкі (або чорны) шакалад можа быць выраблены без дадатковага дабаўлення какава-алею;
г) цёмны шакалад павінен утрымліваць 40 працэнтаў і больш агульнага сухога астатку какавы, у тым ліку 20 працэнтаў і больш какава-алею. Калі ўказаная колькасць какава-алею забяспечана за кошт какавы цёртай, то цёмны шакалад можа быць выраблены без дадатковага дабаўлення какава-алею;
д) звычайны шакалад (або шакалад) павінен утрымліваць 35 працэнтаў і больш агульнага сухога астатку какавы, у тым ліку 18 працэнтаў і больш какава-алею і 14 працэнтаў і больш абястлушчанага сухога астатку какавы;
е) салодкі шакалад павінен утрымліваць 30 працэнтаў і больш агульнага сухога астатку какавы, у тым ліку 18 працэнтаў і больш какава-алею і 12 працэнтаў і больш абястлушчанага сухога астатку какавы;
ж) малочны шакалад павінен утрымліваць 25 працэнтаў і больш агульнага сухога астатку какавы, у тым ліку 2,5 працэнта і больш абястлушчанага сухога астатку какавы, 12 працэнтаў і больш сухога малочнага астатку, у тым ліку 2,5 працэнта і больш малочнага тлушчу, пры сумарным утрыманні какава-алею і малочнага тлушчу 25 працэнтаў і больш;
[bookmark: _GoBack]з) экстрамалочны шакалад павінен утрымліваць 20 працэнтаў
і больш агульнага сухога астатку какавы, у тым ліку 2,5 працэнта і больш абястлушчанага сухога астатку какавы, 20 працэнтаў і больш сухога малочнага астатку, у тым ліку 5 працэнтаў і больш малочнага тлушчу, пры сумарным утрыманні какава-алею і малочнага тлушчу
25 працэнтаў і больш;
і) белы шакалад не ўтрымлівае какавы цёртай або какава-парашку 
і павінен утрымліваць 20 працэнтаў і больш какава-алею і 14 працэнтаў
і больш сухога малочнага астатку, у тым ліку 2,5 працэнта і больш малочнага тлушчу;
к) шакалад у парашку мае выгляд танказдробненага парашку і павінен утрымліваць 29 працэнтаў і больш агульнага сухога астатку какавы, у тым ліку 15 працэнтаў і больш какава-алею;
л) шакалад з начынкай павінен утрымліваць 25 працэнтаў і больш вонкавай часткі шакаладу, якая аддзяляецца ад начынкі. Да шакаладу з начынкай не адносяцца хлебабулачныя (у тым ліку здобныя хлебабулачныя) вырабы, мучныя кандытарскія вырабы і марожанае, пакрытыя шакаладам;
м) агульны сухі астатак какавы ў шакаладзе і шакаладнай масе забяспечваецца сухімі рэчывамі какавы цёртай, какава-алею, какава-парашку, а абястлушчаны сухі астатак какавы – сухімі абястлушчанымі рэчывамі какавы цёртай, какава-парашку.
Сухі малочны астатак у шакаладзе і шакаладнай масе забяспечваецца састаўнымі часткамі малака, за выключэннем вады;
н) какава цёртая павінна ўтрымліваць 47 працэнтаў і больш какава-алею, дапускаецца не больш 5 працэнтаў (у пераліку на абястлушчаныя сухія рэчывы) сумарнага ўтрымання абалонкі какава-бабоў (какававэлы) і зародка (растка) какава-бабоў;
о) какава-крупкі павінны ўтрымліваць 47 працэнтаў і больш какава-алею, дапускаецца не больш за 2 працэнты сумарнага ўтрымання абалонкі какава-бабоў (какававэлы) і зародкаў (расткоў) какава-бабоў;
п) какава-алей павінен утрымліваць 1,75 працэнта і менш свабодных тлушчавых кіслот у пераліку на алеінавую кіслату 
і 0,7 працэнта і менш неамыляльных рэчываў, якія вызначаюцца з выкарыстаннем петралейнага эфіру, а какава-алей, які атрымліваюць метадам прасавання, – 0,35 працэнта і менш неамыляльных рэчываў, якія вызначаюцца з выкарыстаннем петралейнага эфіру;
р) какава-парашок і какава-жамерыны павінны ўтрымліваць
ад 10 да 20 працэнтаў тлушчу (какава-алею). Абястлушчаныя какава-парашок і какава-жамерыны павінны ўтрымліваць менш за 10 працэнтаў тлушчу (какава-алею). Какава-парашок і какава-жамерыны павышанай тлустасці павінны ўтрымліваць 20 працэнтаў і больш тлушчу (какава-алею).».

